钦定古今图书集成/方舆汇编/职方典/第1155卷 > 《襄州孔子庙学记》前人
## 钦定古今图书集成/方舆汇编/职方典/第1155卷 > 《襄州孔子庙学记》前人

“天地，吾知其至广也，以其无所不覆载；日月，吾知其
至明也，以其无所不照临；江海，吾知其至大也，以其
无所不容纳。料广以寸管，测景以尺圭，航大以一苇，
广不能逃其数，明不能私其质，大不能亡其险。”伟哉

者溥。三代礼乐，吾知其损益；百王宪章，吾知其消息。
君臣以位，父子以亲，国家以肥，鬼神以享。道未可诠
其有物，释未可证其无生，一以贯之。我先师夫子，圣
人也。帝之圣者曰尧，王之圣者曰禹，师之圣者曰夫
子。尧之德有时而息，禹之功有时而穷。夫子之道，久
而弥芳，远而弥光，用之则昌，舍之则亡。昔《否》于周。今
泰于唐。不然何被衮而裳垂旒而王者哉。